Republica Moldova
PARLAMENTUL
LEGE  Nr. LP98/2023
din 27.04.2023
pentru modificarea unor acte normative
(îmbunătățirea mecanismului de acordare
a licențelor obligatorii)
Publicat : 11.05.2023 în MONITORUL OFICIAL Nr. 159-161 art. 264 Data intrării în vigoare
Parlamentul adoptă prezenta lege organică.
Art. I.  – Legea nr. 50/2008 privind protecția invențiilor (Monitorul Oficial al
Republicii Moldova, 2008, nr. 117–119, art. 455), cu modificările ulterioare, se modifică
după cum urmează:
1. La articolul 3:
noțiunea „cerere eurasiatică” se exclude;
noțiunea „brevet eurasiatic” se completează cu textul „ , în baza unei cereri depuse
până la 26 aprilie 2012”;
articolul se completează cu o noțiune nouă cu următorul cuprins:
„Acordul TRIPs  – Acordul privind aspectele legate de comerț ale drepturilor de
proprietate  intelectuală,  încheiat  la  Marrakech  la  15  aprilie  1994,  cu  modificările
ulterioare.”
2. La articolul 20 alineatul (2) literele a) și c), textul „folosirea, importul” se
substituie cu textul „folosirea, transportarea, importul, alt mod de punere în circulație”.
3. La articolul 22, alineatul (1) se completează cu litera b1) cu următorul cuprins:
„b1) acțiunilor efectuate în scopul obținerii autorizației de punere pe piață a unui
produs care constituie obiectul invenției;”.
4. Articolul 28 va avea următorul cuprins:
„Articolul 28.  Acordarea licenței obligatorii
de brevet
Instanța  judecătorească  poate  acorda  oricărei  persoane  interesate  licență
obligatorie  de  brevet:a) pe motivul neexploatării sau al exploatării insuficiente a brevetului;
b) în interes public;
c) în scopul remedierii unei practici anticoncurențiale;
d) în cazul invențiilor în domeniul tehnologiei semiconductorilor și în scopul
exploatării brevetelor dependente și a brevetelor pentru soiuri de plante.”
5. Legea se completează cu articolele 281–284 cu următorul cuprins:
„Articolul 281. Acordarea licenței obligatorii
de brevet pe motivul neexploatării
sau al exploatării insuficiente
brevetului
(1)  Instanța  judecătorească  poate  acorda  oricărei  persoane  interesate  licență
obligatorie de brevet fără consimțământul titularului brevetului, conform unei cereri depuse
după expirarea unui termen de 4 ani de la data de depozit a cererii de brevet sau a unui
termen de 3 ani de la data eliberării brevetului, aplicându-se termenul care expiră cel mai
târziu, în cazul în care titularul brevetului nu a exploatat sau a exploatat insuficient brevetul
pe teritoriul Republicii Moldova ori nu a făcut pregătiri efective și serioase în acest scop, cu
excepția  cazului  în  care  titularul  brevetului  justifică  neexploatarea  sau  exploatarea
insuficientă a acestuia.
(2) Licență obligatorie de brevet, în conformitate cu prevederile alin. (1), se acordă
numai în cazul în care persoana interesată a depus eforturi pentru a încheia un contract de
licență cu titularul brevetului în condiții și prin modalități comerciale rezonabile, dar nu a
reușit să facă acest lucru în termen de 6 luni de la data solicitării încheierii unui astfel de
contract.
(3) La stabilirea faptului de neexploatare sau exploatare insuficientă a brevetului nu
se va face nicio distincție între produsele de origine autohtonă și cele importate.
Articolul 282. Acordarea licenței obligatorii
de brevet în interes public
(1) Instanța judecătorească poate acorda licență obligatorie de brevet în interes
public în cazuri determinate de situații de urgență națională sau de circumstanțe de
extremă urgență în domeniile sănătății publice, apărării naționale, agriculturii, protecției
mediului, schimbărilor climatice și resurselor naturale, precum și în cazuri de utilizare
publică în scopuri necomerciale.
Acordarea licenței obligatorii de brevet în interes public nu este condiționată de
obligativitatea persoanei interesate de a negocia un contract de licență cu titularul
brevetului.(2) Cererea de acordare a licenței obligatorii de brevet în interes public se depune la
Curtea de Apel Chișinău și se examinează în termen de 20 de zile calendaristice de la
depunere.
(3) Cererea de acordare a licenței obligatorii de brevet în interes public se depune
de către ministerul care asigură realizarea politicii publice în domeniul de activitate de care
este responsabil, după cum urmează:
a) în cazul survenirii unei urgențe de sănătate publică – Ministerul Sănătății;
b) în cazul survenirii unei urgențe de apărare națională – Ministerul Apărării;
c) în cazul survenirii unei urgențe naționale ce vizează domeniul agriculturii –
Ministerul Agriculturii și Industriei Alimentare;
d) în cazul survenirii unei urgențe naționale ce vizează domeniul protecției mediului,
al schimbărilor climatice și al resurselor naturale – Ministerul Mediului;
e) în cazul utilizării publice în scopuri necomerciale – Ministerul Dezvoltării
Economice și Digitalizării.
(4) Cererea de acordare a licenței obligatorii de brevet în interes public trebuie să
conțină:
a) numele entității selectate de minister ca fiind capabilă să asigure producerea
obiectului brevetului conform necesităților existente;
b) date/informații privind necesitățile existente, perioada pentru care se solicită
acordarea licenței obligatorii de brevet, volumul producției sub licență obligatorie.
(5) Ministerele menționate la alin. (3) stabilesc mecanismul de selectare a entității
capabile să asigure producerea obiectului brevetului conform necesităților existente.
(6) În cazul acordării unei licențe obligatorii de brevet în interes public ca urmare a
survenirii  unei  urgențe  de  sănătate  publică,  instanța  judecătorească,  la  propunerea
Ministerului Sănătății, desemnează o entitate națională capabilă să o exercite. În cazul în
care entitatea națională desemnată nu este capabilă să exercite licența obligatorie, instanța
de judecată acordă, în conformitate cu prevederile Acordului TRIPs, licență obligatorie de
brevet unei entități din străinătate, propuse de Ministerul Sănătății, pe baza căreia
produsele vor fi importate.
(7) Instanța judecătorească, examinând cererea de acordare a licenței obligatorii de
brevet în interes public, va adopta o hotărâre în care vor fi prevăzute termenul și condițiile
licenței obligatorii, precum și deținătorul licenței.
(8) În conformitate cu prevederile Acordului TRIPs, licență obligatorie de brevet în
interes public poate fi acordată, de asemenea, unei entități naționale în scopul fabricării și
exportului  unui  produs  farmaceutic  protejat  printr-un  brevet  sau  printr-un  certificat
complementar de protecție către o țară importatoare care se confruntă cu probleme de
sănătate publică.(9) Împotriva hotărârii Curții de Apel Chișinău poate fi depus recurs în termen de 5
zile de la pronunțarea acesteia. Recursul se examinează în termen de 10 zile de la primirea
dosarului respectiv.
Articolul 283. Acordarea licenței obligatorii de brevet
în scopul remedierii unei practici
anticoncurențiale
(1) Instanța judecătorească poate acorda licență obligatorie de brevet la cererea
oricărei persoane interesate, ca urmare a deciziei Consiliului Concurenței, în scopul
remedierii unei practici care a fost calificată, în baza unei proceduri administrative, drept
una anticoncurențială, fiind determinată de utilizarea abuzivă a brevetului.
(2) Acordarea licenței obligatorii de brevet în conformitate cu prevederile alin. (1)
nu este condiționată de obligativitatea persoanei interesate de a negocia un contract de
licență cu titularul brevetului.
Articolul 284. Acordarea licenței obligatorii de brevet
în cazul invențiilor în domeniul
tehnologiei semiconductorilor
și în scopul exploatării brevetelor
dependente și a brevetelor pentru
soiuri de plante
(1)  Instanța  judecătorească,  în  cazul  invențiilor  în  domeniul  tehnologiei
semiconductorilor, poate acorda licență obligatorie de brevet numai în condițiile utilizării
publice a acestora în scopuri necomerciale sau ale necesității de a remedia o practică ce a
fost calificată, în baza unei proceduri administrative, drept una anticoncurențială.
(2) Instanța judecătorească, în cazul brevetelor dependente și al brevetelor pentru
soi de plantă, poate acorda licență obligatorie de brevet, la cererea unui titular de brevet
sau a unui titular de brevet pentru soi de plantă care nu-și poate aplica invenția ori soiul de
plantă protejat (al doilea brevet) fără să aducă atingere unui alt brevet (primul brevet), cu
condiția ca invenția sau soiul de plantă revendicat în cel de-al doilea brevet să presupună un
progres tehnic important, de un interes economic substanțial în raport cu invenția
revendicată în primul brevet. Instanța judecătorească poate întreprinde toate măsurile
necesare pentru verificarea existenței unei astfel de situații. În cazul licenței obligatorii în
favoarea unui brevet sau a unui brevet pentru soi de plantă, titularul primului brevet are
dreptul la o licență reciprocă în condiții rezonabile pentru exploatarea invenției brevetate
ori a soiului de plantă protejat.”
6. Articolul 29 va avea următorul cuprins:„Articolul 29.  Condițiile aplicabile la acordarea
licenței obligatorii de brevet
(1) Odată cu acordarea licenței obligatorii de brevet, instanța judecătorească
precizează tipul utilizărilor acoperite de licență, termenele și condițiile ce urmează a fi
respectate. Aceste condiții sunt următoarele:
a) întinderea și durata exploatării sunt limitate de scopurile pentru care aceasta a
fost autorizată;
b) exploatarea este neexclusivă;
c) exploatarea este netransmisibilă, chiar sub forma acordării unei sublicențe, cu
excepția transmiterii împreună cu partea de unitate sau de active nemateriale care
beneficiază de această exploatare;
d) exploatarea este autorizată în principal pentru aprovizionarea pieței interne, cu
excepția  cazului  în  care  exploatarea  este  permisă  pentru  a  remedia  o  practică
anticoncurențială;
e) deținătorul licenței plătește titularului de brevet o remunerație adecvată, stabilită
în raport cu valoarea economică a autorizației și, eventual, cu necesitatea de a remedia o
practică anticoncurențială, iar în cazurile stipulate la art.282 alin. (3), remunerația nu poate
depăși cuantumul de 4% din prețul total ce urmează să fie plătit de țara importatoare sau în
numele acesteia;
f) în cazul unei licențe obligatorii în favoarea unui brevet dependent sau a unui
brevet pentru soi de plantă, exploatarea autorizată în raport cu primul brevet este
netransmisibilă, cu excepția cazului în care al doilea brevet a fost, de asemenea, transmis.
(2) În cazul acordării licenței obligatorii de brevet, titularul brevetului este informat
cu privire la acest fapt în aceeași zi sau în ziua lucrătoare imediat următoare.
(3) Instanța judecătorească poate, în baza unei cereri motivate, să decidă încetarea
acțiunii licenței obligatorii de brevet acordate în temeiul art. 28 în cazul în care
circumstanțele care au condus la acordarea licenței au încetat să mai existe și este clar că
nu vor reapărea, cu condiția ca interesele legitime ale persoanelor să fie protejate într-o
manieră adecvată. Instanța judecătorească este abilitată să refuze încetarea acțiunii licenței
obligatorii de brevet în cazul existenței riscului de reapariție a circumstanțelor care au
condus la acordarea acesteia.
(4) Valabilitatea juridică a oricărui act privind acordarea licenței obligatorii de
brevet prevăzute la alin. (1) și orice act referitor la remunerația prevăzută în raport cu o
astfel de utilizare pot face obiectul unei examinări judiciare.
(5) Hotărârea instanței judecătorești de acordare a licenței obligatorii de brevet sau,
după caz, de încetare a acțiunii acesteia se comunică la AGEPI de către titularul licenței, iar
mențiunea privind acest fapt se înscrie în Registrul național de brevete de invenție și sepublică în BOPI. Licența obligatorie de brevet acordată în situația prevăzută la art.282 se
înscrie în Registrul național de brevete de invenție cu titlu gratuit.
(6) Dacă titularul licenței obligatorii de brevet, în termen de un an de la data
obținerii acesteia, nu a întreprins nicio acțiune efectivă și serioasă pentru exploatarea
invenției, licența obligatorie de brevet poate fi anulată printr-o hotărâre a instanței
judecătorești. Valabilitatea licenței obligatorii de brevet încetează de drept dacă titularul
licenței, în termen de doi ani de la data obținerii acesteia, nu a început exploatarea
invenției.”
7. La articolul 31 alineatul (2), cuvintele „create în Republica Moldova” se substituie
cu cuvintele „avându-și originea în Republica Moldova”.
8. La articolul 39, alineatul (2) va avea următorul cuprins:
„(2) Dreptul de prioritate este recunoscut pentru orice depozit, conform legislației
naționale a statului în care a fost constituit sau conform acordurilor bilaterale ori
multilaterale din domeniu.”
9. Denumirea articolului 44 va avea următorul cuprins:
„Articolul 44.  Brevetul eurasiatic”.
10. Articolul 442 se completează cu alineatul (12) cu următorul cuprins:
„(12) Una și aceeași invenție dezvăluită într-un brevet european și, respectiv, într-un
brevet național, provenind de la același solicitant, care au aceeași dată de depozit sau, dacă
a fost revendicată o prioritate, aceeași dată de prioritate nu poate fi protejată simultan
printr-un brevet european validat și printr-un brevet național. Un brevet european este
validat în Republica Moldova în cazul în care drepturile conferite de brevetul național s-au
stins conform art. 68. Un brevet național se acordă în cazul în care drepturile conferite de
brevetul european validat în Republica Moldova s-au stins conform art. 68.”
11. La articolul 45 alineatul (2), cuvintele „create în Republica Moldova” se
substituie cu cuvintele „avându-și originea în Republica Moldova”.
12. La articolul 46, alineatul (2) se completează cu următorul enunț: „Dacă
solicitantul  nu  depune  o  solicitare  de  repunere  în  termenul  omis  în  condițiile
Regulamentului,  cererea  de  brevet  se  consideră  retrasă.”
13. La articolul 49 alineatul (7), textul „alin. (1)” se exclude.
14. La articolul 51 alineatul (2), după cuvintele „de la deschiderea fazei naționale”
se introduce textul „ , iar în cazul cererii divizionare – în termen de 6 luni de la depunerea
acesteia, fiind aplicat termenul care expiră mai târziu”.
15. Articolul 52:
la alineatul (2), după textul „la sau după această dată,” se introduce textul
„documentele de brevet privind certificatele de autor,”;la alineatele (3) și (4), cuvintele „satisface cerințele prevăzute la” se substituie cu
textul „este conformă cu prevederile alin. (1) și”.
16. La articolul 59, alineatul (4) va avea următorul cuprins:
„(4) Hotărârea Comisiei de contestații a AGEPI se comunică părților și poate fi
atacată conform legislației.”
17. La articolul 71 alineatul (1), litera b) se completează cu cuvintele „și se
încadrează în limita revendicărilor din brevet”.
18. La articolul 90 alineatul (3), după textul „art. 43 alin. (1) și (2),” se introduce
textul „art. 442 alin. (6), (7) și (10),”.
19. Articolul 92:
în  denumirea  articolului,  cuvintele  „Restabilirea  drepturilor”  se  substituie  cu
cuvintele „Repunerea în drepturi”;
la alineatul (2), cuvintele „Cererea de restabilire a drepturilor” se substituie cu
cuvintele „Cererea de repunere în drepturi”, iar textul „termenul de 12 luni va curge de la
data” – cu textul „curgerea termenului de 12 luni începe la data”;
la alineatul (3), cuvintele „Cererea de restabilire a drepturilor” se substituie cu
cuvintele „Cererea de repunere în drepturi”, iar cuvintele „restabilirea drepturilor” – cu
cuvintele „repunerea în drepturi”;
articolul se completează cu alineatul (31) cu următorul cuprins:
„(31) În cazul repunerii în drepturi, hotărârea subdiviziunii se revocă.”
la alineatul (4), textul „ , art. 51 alin. (2), art. 57 alin. (1) și art. 58 alin. (3)” se
substituie cu textul „și art. 57 alin. (1)”;
la alineatul (5), cuvintele „restabilirea acestui drept” se substituie cu cuvintele
„repunerea în acest drept”.
20. La articolul 94 alineatul (1), litera f) va avea următorul cuprins:
„f) repunerea în drepturi.”
Art. II.  – La articolul 115 alineatul (12) din Legea nr. 1456/1993 cu privire la
activitatea farmaceutică (republicată în Monitorul Oficial al Republicii Moldova, 2005, nr.
59–61, art. 200), cu modificările ulterioare, textul „art. 28 alin. (3)” se substituie cu textul
„art. 28 lit. b) și art. 282”.
Art. III.  – Guvernul, în termen de 12 luni de la data intrării în vigoare a prezentei
legi, va aduce actele sale normative în concordanță cu aceasta.
PREŞEDINTELE PARLAMENTULUI Igor GROSUNr. 98. Chişinău, 27 aprilie 2023.